পশ্চিমবঙ্গ কলকাতা মেলায় ‘বাংলাদেশ দিবস’ পালন
০৯-০২-২০২০, ১৮:৫০
রোববার (০৯ ফেব্রুয়ারি) শেষ হচ্ছে ৪৪তম কলকাতা আন্তর্জাতিক বই মেলা। মেলার শেষ দিন বাংলাদেশ দিবস হিসেবে উদযাপন করা হচ্ছে।
কলকাতার অদূরে সল্টলেকের সেন্ট্রালপার্কের এই মেলায় এবার বাংলাদেশসহ ১৭টি দেশ অংশ নিয়েছে। শেষ দিনে বাংলাদেশ দিবসে নানা আয়োজনে অংশ নেবেন দুই বাংলার বিশিষ্টজনরা।
দেখতে দেখতে সময় শেষ হয়ে গেল পৃথিবীতে অন্যতম বৃহত্তম বইয়ের মেলা কলকাতা বই মেলার সময়। ৬০০টি বড় স্টল এবং ২০০টি লিটিল ম্যাগের স্টল নিয়ে এই মেলা পাঠকদের জন্য খুলে দেওয়া হয়েছিল ২৯ জানুয়ারি।
রোববার মেলার শেষ দিন। রীতিমেনে দিনটিকে বাংলাদেশ দিবস হিসাবে পালন করবে কলকাতা বই মেলার আয়োজক এবং বাংলাদেশ সরকারের সংশ্লিষ্ট মন্ত্রণালয়। মেলার প্রধান অতিথি হিসাবে যোগ দেবেন বাংলাদেশে সরকারের সংস্কৃতি বিষয়ক প্রতিমন্ত্রী কে এম খালেদ ও আওয়ামী লীগ নেতা অসীম কুমার উকিল।
এদিকে কলকাতা বই মেলার মধ্যদিয়ে কলকাতা তথা পশ্চিমবঙ্গে বাংলাদেশের লেখক-সাহিত্যকদের পরিচিত পেলেও সার্বিকভাবে এখনো প্রতিবেশী এই বাংলায় আশানুরুপ লেখক পরিচিতি মেলেনি; তাই খানিকটা হতাশ এই দুজন শীর্ষ প্রকাশক ওসমান গণি ও মাজহারুল ইসলাম।
কলকাতা বই মেলার এস বি আই মিলনায়নে স্থানীয় সময় বিকেল ৫টায় বাংলাদেশ দিবস উপলক্ষে আয়োজিত অনুষ।ঠানের জন্মশতবর্ষে বঙ্গবন্ধু ও সোনার বাংলার স্বপনের বাস্তবায়ন শীর্ষক সেমিনারে মুল প্রবন্ধ পাঠ করবেন বাংঅলাদেশ জাতীয় যাদুঘরের সভাপতি শামসুজ্জামান খান। অনুষ্ঠানের সভাপতিত্ব করবেন সংস্কৃতি বিষয়ক সচিব ড মোহম্মদ আবু হেনা মোস্তফা কামাল এবং স্বাগত বক্তব্য দেবেন তৌফিক হাসান।